Weermag ontplooi om geweld, plundery te onderdrukDie Suid-Afrikaanse Nasionale Weermag (SANW) het bevestig dat daar met ontplooiingsprosesse en -prosedures begin is. (Argieffoto) Die Suid-Afrikaanse Nasionale Weermag (SANW) het bevestig dat met ontplooiingsprosesse en -prosedures begin is om voortgesette geweld en oproer in Gauteng en KwaZulu-Natal te stuit. Dit volg ná ’n versoek deur die nasionale gesamentlike operasionele intelligensiestruktuur (Natjoints) om wetstoepassers in dié taak te steun. Winkels by die Lotsoho Mall in die Katlehong-nedersetting is ook geplunder. (Foto: Phill Magakoe / AFP) “Die duur en aantal soldate wat ontplooi sal word, sal later bevestig word. Die weermag se hoofdoel is om veiligheid te verseker en ’n veilige werksomgewing vir die polisie en ander wetstoepassingsowerhede in die uitvoer van hul grondwetlike mandaat en take te skep,” sê brig.genl. Mafi Mgobozi, woordvoerder van die weermag. Die DA het vroeër ook ’n beroep op die weermag gedoen om in te gryp. Die KwaMashu-winkelsentrum in KwaZulu-Natal. (Foto: Twitter) “Die ontvouende krisis in KwaZulu-Natal, wat nou ook na ander provinsies versprei het, vereis ŉ dringende en ferm reaksie van die regering. “Ons kan nie enige verdere van die huiwering, wat ons in die eerste plek in die situasie laat beland het, bekostig nie,” sê John Steenhuisen, leier van die DA. Die Johannesburgse metropolisie het dié foto’s van betogings op twitter gedeel. (Foto: Twitter/ JMPD) “Huiwering om die ANC se interne oorlog streng te hanteer, het nou veroorsaak dit ontaard het in ŉ volskaalse plundertog.” Die chaotiese betogings woed sedert die naweek in dié provinsies onder die vaandel van oproepe dat oudpres. Jacob Zuma, wat verlede week sy tronkstraf begin uitdien het, vrygelaat moet word. Talle ondernemings is intussen geplunder en besteel, voertuie en vragmotors is uitgebrand en verskeie nasionale paaie is versper en beskadig. Soldiers spotted in Pietermaritzburg KZN. @SANDF_ZA pic.twitter.com/QckM0Ld3aq — Yusuf Abramjee (@Abramjee) July 12, 2021